გვატემალის სამზარეულო
გვატემალის სამზარეულო (ესპ. Gastronomía de Guatemala) — ტრადიციული გვატემალური კერძების ერთობლიობა, რომელიც ჩამოყალიბდა ადგილობრივი ინდიელებისა და ესპანური სამზარეულოების შერწყმით. ვინაიდან გვატემალას მრავალფეროვანი გეოგრაფიული ლანდშაფტი აქვს (ორი მხრიდან ოკეანე, მდელოები, ტყეები, მთები და ა.შ.), მისი სამზარეულოც მრავალფეროვანია. განსაკუთრებით გავრცელებულია სეზონური კერძები, რამეთუ გვატემალის ცვალებადი კლიმატის გამო არაერთი ინგრედიენტი წლის მხოლოდ ერთ კონკრეტულ დროს ხარობს.